open-index/open-wikipedia-markdown huggingface dataset:
Ελισάβετ της Γιουγκοσλαβίας

Η **Ελισάβετ της Γιουγκοσλαβίας** (*Jelisaveta Karađorđević*, 7 Απριλίου 1936 -) είναι κόρη του Παύλου, Πρίγκιπα Αντιβασιλέα της Γιουγκοσλαβίας.

## Βιογραφία
Γεννήθηκε στις 7 Απριλίου 1936 στο Λευκό Παλάτι στο Βελιγράδι, και είναι το νεότερο παιδί και η μοναχοκόρη του Παύλου, Πρίγκιπα Αντιβασιλέα της Γιουγκοσλαβίας και της Πριγκίπισσας Όλγας της Ελλάδας και της Δανίας. Ονομάσθηκε *Ελισάβετ* προς τιμήν της νονάς και μητρικής θείας της Πριγκίπισσας Ελισάβετ της Ελλάδας και της Δανίας.

Είναι επιχειρηματίας και συγγραφέας. Έχει γράψει τέσσερα παραμύθια για παιδιά και έχει δημιουργήσει δύο αρώματα - "Jelisaveta" και "E". Σπούδασε στην Κένυα, το Ηνωμένο Βασίλειο και την Ελβετία, και ιστορία της καλής τέχνης στο Παρίσι. Εκτός από την μητρική της γλώσσα τα Σερβικά, μιλάει Αγγλικά, Γαλλικά, Ισπανικά και Ιταλικά

Στις 21 Ιανουαρίου 1961 παντρεύτηκε τον Χάουαρντ Οξένμπεργκ και χώρισαν το 1966. Μαζί απέκτησαν 2 παιδιά:
*την Αικατερίνη (γενν. 1961), Βρετανή ηθοποιός, γνωστή ως Αμάντα Κάρριγκτον στη γνωστή τηλεοπτική σειρά «Δυναστεία». Παντρεύτηκε: (1) τον Ροβέρτο Έβανς· δεν απέκτησαν παιδιά. (2) τον Κάσπαρ φαν Ντιν· απέκτησαν 2 παιδιά. Έχει επίσης μία κόρη από μία σχέση της.
*την Χριστίνα (γενν. 1962), παντρεύτηκε τον Δαμιανό Έλβες. Δεν απέκτησαν παιδιά.

Στις 23 Σεπτεμβρίου 1969 παντρεύτηκε για δεύτερη φορά τον Νιλ Μπάλφουρ και χώρισαν τον Νοέμβριο του 1978. Μαζί απέκτησαν ένα παιδί:
*τον Νικόλαο-Αύγουστο (γενν. 1970), νυμφεύτηκε την Στεφανία ντε Μπρουβέρ. Απέκτησαν 4 παιδιά.

Στις 28 Φεβρουαρίου 1987 παντρεύτηκε για τρίτη φορά τον Μάνουελ Ουλόα Ελίας πρώην Πρωθυπουργό του Περού. Δεν απέκτησαν παιδιά. Έμειναν σε διάσταση το 1989, αν και δεν χώρισαν ποτέ επίσημα. Το 1992 ο Μανουέλ απεβίωσε, πράγμα που έκανε την πριγκίπισσα επίσημα χήρα.

## Τίτλοι
***7 Απριλίου 1936 - 21 Ιανουαρίου 1961**: *Η Βασιλική Υψηλότητα* Πριγκίπισσα Ελισάβετ Καραγεώργεβιτς της Γιουγκοσλαβίας
***21 Ιανουαρίου 1961 - 23 Σεπτεμβρίου 1969**: *Η Βασιλική Υψηλότητα* Πριγκίπισσα Ελισάβετ Καραγεώργεβιτς, Κα. Οξένμπεργκ
***23 Σεπτεμβρίου 1969 - 28 Φεβρουαρίου 1987**: *Η Βασιλική Υψηλότητα* Πριγκίπισσα Ελισάβετ Καραγεώργεβιτς, Κα. Ρόξμπεργκ-Μπάλφουρ 
***28 Φεβρουαρίου 1987 - 9 Αυγούστου 1992**: *Η Βασιλική Υψηλότητα* Πριγκίπισσα Ελισάβετ Καραγεώργεβιτς, Κα. Ουλόα Ελίας
***9 Αυγούστου 1992 - σήμερα**: *Η Βασιλική Υψηλότητα* Πριγκίπισσα Ελισάβετ Καραγεώργεβιτς της Σερβίας

## Παραπομπές


Κατηγορία:Οίκος των Καραγεώργεβιτς
Κατηγορία:Σέρβοι ευγενείς
Γιαντβίγκα του Κάλις

Η **Γιαντβίγκα/Χέντβιχ Μπολεσλαβόβνα**, πολων. Jadwiga Bolesławówna Kalisza (1266 - 10 Dekembr;ioy 1339) από τον Οίκο των Πιαστ

## Βιογραφία
Ήταν η δεύτερη κόρη του Μπολέσλαφ του *Ευσεβούς*, δούκα της Γαλικίας και της αγίας Γιολάντας των Άρπαντ, κόρης του Μπέλα Δ΄ της Ουγγαρίας.

## Οικογένεια
Παντρεύτηκε το 1293 τον Βλάντισλαφ Α΄ των Πιαστ τον *Βραχύ*, βασιλιά της Πολωνίας και είχε τέκνα:
* Κουνιγκούντε π. 1298-1331, παντρεύτηκε πρώτα τον Βερνάρδο των Παστ-Σιλεσίας δούκα της Σβιντνίτσα και μετά τον Ροδόλφο Α΄ των Ασκάνια δούκα της Σαξονίας-Βίττενμπεργκ.
* Ελισάβετ 1305-1380, παντρεύτηκε τον Κάρολο Α΄ των Καπετιδών-Ανζού της Ουγγαρίας.
* Καζιμίρ Γ΄ ο *Μέγας* 1310-1370, βασιλιάς της Πολωνίας.
* Χέντβιχ 1306-09 - 1311-19 απεβ. 2-13 ετών, Στέφανος 1296-1300 - 1306 απεβ. 6-10 ετών, Βλάντισλαφ 1296-1311 - 1312 απεβ. 1-5 ετών.

## Παραπομπές


## Πηγές
* Cawley, Charles, Profile of Władysław, Medieval Lands database, Foundation for Medieval Genealogy.

Κατηγορία:Οίκος των Πιαστ
Μη διεισδυτικό σεξ

[δεξιά|μικρογραφία|268x268εσ| Ζωγραφιά από τον [Φραντς φον Μπάιρος, απεικονίζοντας τη σεξουαλική πράξη του δαχτυλώματος. ]]
Το **μη διεισδυτικό σεξ** είναι η σεξουαλική δραστηριότητα η οποία δεν περιλαμβάνει διείσδυση. Γενικά αποκλείει τις διεισδυτικές πλευρές της κολπικής, πρωκτικής και στοματικής δραστηριότητας, αλλά περιλαμβάνει διάφορες μορφές σεξουαλικών και μη σεξουαλικών δραστηριοτήτων, όπως το φροτάζ, τον αμοιβαίο αυνανισμό, τα φιλιά ή τις αγκαλιές.   Κάποιες από τις μορφές του μη διεισδυτικού σεξ, περιλαμβάνουν διεισδυτικές πτυχές, όπως την διείσδυση η οποία μπορεί να προκληθεί από μορφές του δαχτυλώματος ή του στοματικού σεξ.

Οι άνθρωποι συμμετέχουν σε μη διεισδυτικό σεξ για ποικίλους λόγους. Μερικοί από αυτούς μπορεί να είναι τα προκαταρκτικά ή λόγω προτίμησης.  Τα ετεροφυλοφιλικά ζευγάρια ίσως να εμπλέκονται σε μη διεισδυτικό σεξ ως μία εναλλακτική της πεϊκής-κολπικής διείσδυσης, ώστε να διατηρήσουν την παρθενία τους, ή ως μία μορφής αντισύλληψης,  με τους ομοφυλόφιλους άνδρες να το χρησιμοποιούν ως εναλλακτική της πρωκτικής διείσδυσης.

Παρόλο που τα σεξουαλικώς μεταδιδόμενα νοσήματα (STIs / STDs) όπως ο έρπης, ο HPV και οι ηβικές ψείρες μπορούν να μεταδοθούν μέσω μη διεισδυτικής σεξουαλικής δραστηριότητας, το μη διεισδυτικό σεξ μπορεί να χρησιμοποιηθεί ως μία μορφή ασφαλέστερου σεξ επειδή είναι λιγότερο πιθανό τα σωματικά υγρά (τα οποία αποτελούν κύρια πηγή για τα σεξουαλικώς μεταδιδόμενα νοσήματα) , να ανταλλαχθούν κατά τη διάρκεια των δραστηριοτήτων, ειδικά σε σχέση με τις πτυχές οι οποίες είναι αποκλειστικά μη διεισδυτικές. 

## Παραπομπές


Κατηγορία:Σεξουαλικές πράξεις

Κατηγορία:Αυνανισμός
Αλεξάνταρ Πόποβιτς (συγγραφέας)

Ο **Aleksandar Popović** (Ουμπ (Σερβία), 2 Νοεμβρίου 1929 - Βελιγράδι, 9 Οκτωβρίου 1996 ) ήταν Σέρβος συγγραφέας που συνέγραψε περισσότερα από 50 έργα και άλλα έργα, εκ των οποίων τα πιο διάσημα είναι τα *Bela kafa* και *Mrešćenje šarana*. 

## Βιογραφία
Γεννημένος στο Ουμπ σε μια οικογένεια με στρατιωτικό υπόβαθρο,  ο Πόποβιτς αποφοίτησε από το γυμνάσιο στην πατρίδα του  και αμέσως μετά άρχισε να γράφει ποίηση. Στα τέλη της δεκαετίας του '40 συνελήφθη από τις κομμουνιστικές αρχές και πέρασε πέντε χρόνια στο Γκόλι Ότοκ.  Μετά την απελευθέρωσή του, δούλεψε πολλές κακοπληρωμένες δουλειές, μόνο για να αποδεχτεί την πρόσκληση του Ντούσκο Ράντοβιτς να αρχίσει να γράφει ραδιοφωνικά δράματα για παιδιά.  Το έργο του περιλαμβάνει μια σειρά από δράματα, κωμωδίες, δράματα για παιδιά, τηλεοπτικά δράματα, τηλεοπτικές σειρές και σενάρια ταινιών.  

Το θεατρικό έργο του Popović *Mrešćenje šarana* απαγορεύτηκε στη Γιουγκοσλαβία .  

## Επιλεγμένα έργα

* *Devojčica u plavoj haljini*, 1961 
* *Tvrdoglave priče*, 1962 
* *Sudbina jednog Čarlija*, 1964 
* *Ljubinko i Desanka*, 1964 
* *Sudbina jednog Čarlija*, 1964 
* *Apaarapa od sto petlji*, 1965 
* *Sablja dimiskija*, 1965 
* *Razvojni put Bore Šnajdera*, 1967 
* *Smrtonosna motoristika*, 1967 
* *Kako se voli Vesna*, 1974 
* *Mrešćenje šarana*, 1984 
* *Gardijski potporučnik Ribanac ili Fantazija o cvećkama*, 1984 
* *Tri svetlice s pozornice*, 1986 
* *Bela kafa*, 1990 
* *Tamna je noć*, 1992 
* *Čarlama, zbogom*, 1995 
* *Baš bunar*, 1996 
* *Noćna frajla*, 1999 

## Παραπομπές


Κατηγορία:Σέρβοι συγγραφείς
Κατηγορία:Σέρβοι θεατρικοί συγγραφείς
Κουνιγούνδη της Πολωνίας

Η **Κουνιγκούντα**, πολων. Kunigunde Polski (π. 1298 - 9 Απριλίου 1331) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε δούκισσα της Σβιντνίτσα.

## Βιογραφία
Ήταν η πρώτη κόρη του Βλάντισλαφ Α΄ του *Βραχέως*, βασιλιά της Πολωνίας και της Γιαντβίγκας των Πιαστ, κόρης του Μπολέσλαφ του *Ευσεβούς*, δούκα της Μεγάλης (Παλαιάς) Πολωνίας.

## Οικογένεια
Παντρεύτηκε το 1310 τον Βερνάρδο των Πιαστ-Σιλεσίας δούκα της Σβιντνίτσα, Ζιένμπιτσε, κ.ά. και είχε τέκνα:
* Μπόλκο Β΄ π.1312-1368, δούκας της Σβιντνίτσα, Γιάβορ, Λβόβεκ, Λουσατίας, Μπζεγκ, Ολάβας, κ.ά.
* Κωνσταντία π.1313-1363, παντρεύτηκε τον Πσέμκο Β΄ των Πιαστ-Σιλεσίας-Γκλόγκουφ δούκα του Ζάγκαν, Στσινάβα, Γκλόγκουφ, κ.ά.
* Ελισάβετ π.1315-1348, παντρεύτηκε τον Μπόλκο Β΄ των Πιαστ-Σιλεσίας-Στσέλτσε δούκα του Οπόλε.
* Ερρίκος Β΄ π.1316-1345, δούκας της Σβιντνίτσα.
* Μπεάτα π.1320-1331, απεβ. 11 ετών.

## Πηγές
* Cawley, Charles, Profile of Władysław, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ
Κατηγορία:Γερμανίδες δούκισσες
Κατηγορία:Πολωνές πριγκίπισσες
Αυτοαιδοιολειχία

thumb|Καλλιτεχνική απεικόνιση μιας γυναίκας που εκτελεί αυτοαιδοιολειχία
Η **αυτοαιδοιολειχία** ονομάζεται η πράξη κατά την οποία μία γυναίκα κάνει στοματικό σεξ στον εαυτό της, χρησιμοποιώντας τη γλώσσα και τα χείλη της στα δικά της γεννητικά όργανα, ως μία μορφή αυνανισμού.

## Τεκμηρίωση
Ένας ασυνήθιστα υψηλός βαθμός ευελιξίας, όπως αυτός ενός ανθρώπου λάστιχο, θα απαιτηθεί για την εκτέλεση της πράξης.   Σε αντίθεση με το αντίστοιχο των ανδρών, την αυτοπεολειχία, η οποία απαιτεί λιγότερο ακραίο μπροστινό σκύψιμο και είναι γνωστό ότι μπορεί να επιτευχθεί από ένα μικρό ποσοστό του ανδρικού πληθυσμού, η αυτοαιδοιολειχία δεν έχει τεκμηριωθεί αξιόπιστα.  Ωστόσο, έχει αναφερθεί ως αυτοκαταστροφική φαντασίωση,  και έχουν αναφερθεί περιστατικά σε μη ανθρωποειδή πρωτεύοντα θηλαστικά.

## Παραπομπές


Κατηγορία:Σεξουαλικές πράξεις
Μαργαρίτα της Βοημίας (1373-1410)

Η **Μαργαρίτα**, τσεχ. Margaret Čech (29 Σεπτεμβρίου 1373 - 4 Ιουνίου 1410) από τον Οίκο του Λουξεμβούργου ήταν πριγκίπισσα της Βοημίας & Γερμανίας και με τον γάμο της έγινε μπουργκραβίνα της Νυρεμβέργης.

## Βιογραφία
Ήταν η πέμπτη κόρη (2η από τον 4ο γάμο) του Καρόλου Δ΄ της Βοημίας & Γερμανίας και της 4ης συζύγου του Ελισάβετ, κόρης του Μπόγκισλαβ Ε΄ δούκα της Πομερανίας.

## Οικογένεια
Παντρεύτηκε το 1381 τον Ιωάννη Γ΄ των Χοεντσόλερν μπουργκράβο της Νυρεμβέργης και είχε τέκνο:
* Ελισάβετ 1391-1429, παντρεύτηκε τον Έμπερχαρντ Γ΄ κόμη της Βυρτεμβέργης.

## Πρόγονοι



	

## Παραπομπές


## Πηγές
* Jaschke, Karl-Ulrich (1997). "From Famous Empresses to Unspectacular Queens". In Duggan, Anne J. (ed.). Queens and Queenship in Medieval Europe. The Boydell Press.

Κατηγορία:Οίκος του Λουξεμβούργου
Ελισάβετ της Πολωνίας, δούκισσα της Πομερανίας

Η **Ελισάβετ Καζιμιερζόβνα**, πολων. Elżbieta Kazimierzówna (1326 - 1361) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε δούκισσα της Πομερανίας.

## Βιογραφία
Ήταν η πρώτη κόρη του Καζιμίρ Γ΄ του *Μεγάλου*, βασιλιά της Πολωνίας και της Αλντόνας των Γκεντιμινιδών, κόρης του Γκεντιμίνας μεγάλου δούκα της Λιθουανίας.

## Οικογένεια
Παντρεύτηκε το 1343 τον Μπόγκισλαβ Ε΄ δούκα της Πομερανίας-Στολπ και είχε τέκνα:
* Ελισάβετ 1347-1393, παντρεύτηκε τον Κάρολο Δ΄ τού Οίκου τού Λουξεμβούργου, βασιλιά της Βοημίας & Γερμανίας. 
* Καζιμίρ Δ΄ π. 1351-1377, δούκας της Πομερανίας-Στολπ.

## Παραπομπές


## Πηγές
* Frost, Robert I. (2015). The Making of the Polish-Lithuanian Union 1385-1569. Volume 1. Oxford University Press.
* Lerski, George J. (1996). "Kazimierz IV". Historical Dictionary of Poland, 966-1945. ABC-CLIO.

Κατηγορία:Οίκος των Πιαστ
Κατηγορία:Πολωνές πριγκίπισσες
Αλντόνα της Λιθουανίας

Η **Αλντόνα**, λιθουαν. Aldona Lietuvos (π. 1309 - 26 Μαΐου 1339) από τον Οίκο των Γκεντιμινιδών, είναι το παγανικό της όνομα, καθώς μετά βαπτίστηκε Άννα. Ήταν κόρη του μεγάλου δούκα της Λιθουανίας και με τον γάμο της έγινε βασίλισσα της Πολωνίας.

## Βιογραφία
Ήταν κόρη του Γκεντιμίνας μεγάλου δούκα της Λιθουανίας και της Γέβνας, κόρης του Ιβάν πρίγκιπα του Πολότσκ. 

## Οικογένεια
Παντρεύτηκε το 1325 τον Καζιμίρ Γ΄ τον *Μεγάλο*, βασιλιά της Πολωνίας και είχε τέκνα:
* Ελισάβετ π. 1326-1361, παντρεύτηκε τον Μπόγκισλαβ Ε΄ δούκα της Πομερανίας.
* Κουνιγκούντε 1334-1357, παντρεύτηκε τον Λουδοβίκο Β΄ των Βίττελσμπαχ, εκλέκτορα τού Βρανδεμβούργου.

## Πρόγονοι

## Παραπομπές


## Πηγές
* Gudavičius, Edvardas (2004). "Aldona". In Spečiūnas, Vytautas (ed.). Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 40. ISBN 5-420-01535-8.
* Jonynas, Ignas (1933). "Aldona". In Biržiška, Vaclovas (ed.). Lietuviškoji enciklopedija (in Lithuanian). I. Kaunas: Spaudos Fondas. pp. 208–211.
* Rowell, S. C. (Spring 1994). "Pious Princesses or Daughters of Belial: Pagan Lithuanian Dynastic Diplomacy, 1279–1423". Medieval Prosopography. 15 (1): 47. ISSN 0198-9405.

Κατηγορία:Οίκος των Γιαγκελλόνων
Άννα της Σβιντνίτσα

Η **Άννα**, πολων. Anna Świdnicka (1339 - 11 Ιουλίου 1362) από τον Οίκο των Πιαστ-Σιλεσίας ήταν κόρη του δούκα της Σβιντνίτσας και με τον γάμο της έγινε βασίλισσα της Βοημίας & Γερμανίας.

## Βιογραφία
Ήταν το μόνο τέκνο του Ερρίκου Β΄ δούκα της Σβιντνίτσας και της Αικατερίνης των Καπετιδών-Ανζού, κόρης του Καρόλου Α΄ της Ουγγαρίας. 

## Οικογένεια
Παντρεύτηκε το 1953-58 τον Κάρολο Δ΄ του Οίκου του Λουξεμβούργου της Βοημίας & Γερμανίας και είχε τέκνα:
* Ελισάβετ 1358-1373, παντρεύτηκε τον Αλβέρτο Γ΄ των Αψβούργων δούκα της Αυστρίας.
* Βεντσεσλάβος Δ΄ 1361-1419, βασιλιάς της Βοημίας & της Γερμανίας, εκλέκτορας του Βρανδεμβούργου, δούκας του Λουξεμβούργου.

## Παραπομπές


## Πηγές
* Thilo Vogelsang (1953), "Anna von Schweidnitz und Jauer", Neue Deutsche Biographie (NDB) (in German), 1, Berlin: Duncker & Humblot, pp. 299–299
* Andreas Rüther: Anna von Schweidnitz und Jauer. In: Schlesische Lebensbilder, Bd. VIII, ISBN 3-7686-3501-5 (in German)
* Peter Moraw: Anna von Schweidnitz und Jauer. In: Lexikon des Mittelalters, Bd. I, München 1980, Sp. 655 (in German)
* F. Machilek: Anna von Schweidnitz. In: Schweidnitz im Wandel der Zeiten, Würzburg 1990, S. 317-322 (in German)

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Πιαστ-Σιλεσίας
Κατηγορία:Βασίλισσες της Ιταλίας
Κατηγορία:Κόμισσες του Λουξεμβούργου
Bugatti

μικρογραφία|Ο Ετόρε Μπουγκάτι το 1932
Η **Bugatti** (πλήρης ονομασία: **Bugatti Automobile S.A.S.**) είναι γαλλική αυτοκινητοβιομηχανία παραγωγής υπερπολυτελών αυτοκινήτων υψηλών επιδόσεων. Εδρεύει στο Μολσάιμ της Αλσατίας, Γαλλία, όπου βρίσκεται και το εργοστάσιο της. 

## Ιστορία

### Automobiles Ettore Bugatti
Η Automobiles Ettore Bugatti ιδρύθηκε το 1909 στην (τότε) γερμανική πόλη Μόλσχαϊμ (σημερινό όνομα: Μολσάιμ) στην Αλσατία, που μετά προσαρτήθηκε από τη Γαλλία. Η πρώτη Μπουγκάτι ιδρύθηκε από τον Ιταλό βιομηχανικό σχεδιαστή Έττορε Μπουγκάτι, αλλά ως γαλλική εταιρεία, καθώς μάλιστα ο ίδιος θεωρούσε τη Γαλλία ως δεύτερη πατρίδα του. Τα αυτοκίνητα της αρχικής Μπουγκάτι (1909-1963) ήταν παγκοσμίως γνωστά για τη σχεδιαστική ομορφιά τους, τις υψηλές επιδόσεις τους και τις διακρίσεις τους σε αγώνες. Μερικά διάσημα αυτοκίνητα της αρχικής Μπουγκάτι είναι τα εξής: Type 35 Grand Prix Type 41 "Royale", Type 57 "Atlantic" και Type 55.

Ο θάνατος του Έττορε Μπουγκάτι το 1947 αποδείχθηκε ως η αρχή του τέλους της εταιρείας, καθώς προηγουμένως, το 1939, πέθανε σε τροχαίο ο γιος του Μπουγκάτι, Ζαν, σε ηλικία μόλις 30 ετών, στερώντας από την εταιρεία τον πιθανότερο συνεχιστή της. Μέχρι το 1963, παρήχθησαν περίπου 8.000 αυτοκίνητα. Η εταιρεία αντιμετώπισε οικονομικά προβλήματα και κυκλοφόρησε ένα τελευταίο μοντέλο την δεκαετία του 1950. Το 1963 εξαγοράστηκε το τμήμα παραγωγής τμημάτων για αεροπλάνα της εταιρείας. 

### Bugatti Automobili S.p.A.
Ο Ιταλός επιχειρηματίας Ρομάνο Αρτιόλι επανίδρυσε την εταιρεία με νέα ονομασία (Bugatti Automobili S.p.A.) κατά την δεκαετία του 1980, με στόχο την παραγωγή υπεραυτοκινήτων σε περιορισμένη ποσότητα. Ο Αρτιόλι αγόρασε τα δικαιώματα του εμπορικού σήματος Bugatti το 1987 και άρχισε την κατασκευή του εργοστασίου της εταιρείας το 1988, ενώ ταυτόχρονα ξεκίνησε η ανάπτυξη του πρώτου αυτοκινήτου της εταιρείας. Στις 15 Σεπτεμβρίου 1991 κυκλοφόρησε το Bugatti EB110, το πρώτο αυτοκίνητο της αναβιωμένης Bugatti. Δύο χρόνια αργότερα κυκλοφόρησε το Bugatti EB112, ένα πρωτότυπο το οποίο δεν βγήκε στην αγορά. Λόγω της κακής οικονομικής κατάστασης της Ευρώπης και της Βορείου Αμερικής όταν κυκλοφόρησε το EB110, η εταιρεία έπαυσε να υπάρχει τον Σεπτέμβριο του 1995. 

### Bugatti Automobiles S.A.S.

Το 1998 ο γερμανικός Όμιλος Volkswagen αγόρασε τα δικαιώματα του εμπορικού σήματος Bugatti, επανιδρύοντας της με την ονομασία Bugatti Automobiles S.A.S. Το 1998 η εταιρεία παρουσίασε το πρωτότυπο αυτοκίνητο Bugatti EB118, σχεδιασμένο από τον Τζορτζέτο Τζουτζιάρο. Το επόμενο έτος η εταιρεία παρουσίασε τα πρωτότυπα Bugatti EB218 και Bugatti 18/3 Chiron. Το 2005 επανήλθε ως εταιρεία παραγωγής αυτοκινήτων, όταν παρουσίασε και εισήγαγε στην παραγωγή την Bugatti Veyron, και το 2016 κυκλοφόρησε την Bugatti Chiron. 

## Παραπομπές



Κατηγορία:Ομάδες Φόρμουλα 1
Κατηγορία:Γαλλικές αυτοκινητοβιομηχανίες
Κατηγορία:Σελίδες με πηγές CS1 στα Ιταλικά (it)
Αικατερίνη της Ουγγαρίας, δούκισσα της Σβιντνίτσα

Η **Αικατερίνη**, Catherine Magyarország (απεβ. 1335) από τον Οίκο των Καπετιδών-Ανζού ήταν πριγκίπισσα της Ουγγαρίας και με τον γάμο της έγινε δούκισσα της Σβιντνίτσα.

## Βιογραφία
Μάλλον ήταν η πρώτη κόρη (μόνο τέκνο από τον 1ο γάμο) του Καρόλου Α΄ της Ουγγαρίας και της 1ης συζύγου του Μαρίας των Πιαστ-Σιλεσίας, κόρης του Καζιμίρ δούκα του Μπύτομ & Οπόλε ή της 3ης συζύγου του Ελισάβετ των Πιαστ, κόρης του Βλάντισλαφ Α΄ του *Βραχύ*, βασιλιά της Πολωνίας.

## Οικογένεια
Παντρεύτηκε το 1338 τον Ερρίκο Β΄ δούκα της Σβιντνίτσα και είχε τέκνο:
* Άννα 1339-1362, παντρεύτηκε τον Κάρολο Δ΄ του Οίκου του Λουξεμβούργου βασιλιά της Βοημίας & Γερμανίας.

## Πρόγονοι


## Πηγές
* Cawley, Charles, SILESIA, Medieval Lands, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Ευφροσύνη του Οπόλε

Η **Ευφροσύνη**, πολων. Eufrozyna opolska (1228/30 - 4 Νοεμβρίου 1292) από τον Οίκο των Πιαστ-Σιλεσίας ήταν κόρη του δούκα του Οπόλε και με τους γάμους της έγινε δούκισσα της Κουγιάβιας και μετά δούκισσα της Πομερανίας. 

## Βιογραφία
Ήταν η μόνη κόρη του Καζιμίρ Α΄ δούκα του Οπόλε και της Βιόλας ίσως από τη Βουλγαρία.

## Οικογένεια
Παντρεύτηκε πρώτα το 1257 τον Καζιμίρ Α΄ δούκα της Κουγιάβια και είχε τέκνα:
* Βλάντισλαφ Α΄ ο *Βραχύς* 1260/1-1333, βασιλιάς της Πολωνίας.
* Καζιμίρ Β΄ π. 1261/2-94, δούκας της Βέντσιτσα.
* Σιεμόβιτ π. 1262-1312, δούκας του Ντόμπζινι.
* Ευφημία π. 1265-1308, παντρεύτηκε τον Γιούρι Α΄ των Ρουρικιδών της Γαλικίας-Βολινίας.

Το 1267 απεβίωσε ο Καζιμίρ Α΄ και η Ευφροσύνη έκανε 2ο γάμο με τον Μέστβιν Β΄ των Σαμποριδών δούκα της Πομερανίας. Δεν απέκτησε τέκνα.

## Παραπομπές


## Πηγές
* Silesia, MEdieval Lands

Κατηγορία:Οίκος των Πιαστ-Σιλεσίας
Πικ ντε Σενζ

Η **Πικ ντε Σενζ** (ή **Βουνό των Μαϊμούδων**) είναι μια κορυφή στη βόρεια Αλγερία, βορειοδυτικά της πόλης Μπετζάγια. Βρίσκεται στην περιοχή Καπ Καρμπόν της οροσειράς του Άτλαντα Τελλ, στις ακτές της Μεσογείου. 

## Οικολογία
Το βουνό είναι βιότοπος για τον απειλούμενο πρωτεύοντα μακάκο της Μπαρμπαριάς (*Macaca sylvanus*). Αυτό το είδος πρωτεύοντος είναι το μόνο επιζών είδος του είδους του στην Αφρική. Οι μακάκοι της Μπαρμπαριάς είχαν πολύ ευρύτερη κατανομή από ότι σήμερα. 

## Παραπομπές


Κατηγορία:Βουνά της Αλγερίας
Σχέση

Σαν **σχέση** ορίζεται η ύπαρξη κοινών στοιχείων, που συνδέουν δυο καταστάσεις, φαινόμενα ή πράγματα. Είναι , επίσης, η ύπαρξη επαφής, επικοινωνίας, αμοιβαίας εξάρτησης μεταξύ προσώπων (οικογενειακή/φιλική/ ερωτική) ή και ομάδων  (κρατών/οργανισμών). Δημόσιες σχέσεις είναι το σύνολο των δραστηριοτήτων που στοχεύουν στη δημιουργία και τη διατήρηση καλών σχέσεων μεταξύ επιχειρήσεων, υπηρεσιών, καθώς και στο ευρύ κοινό. 

Απαραίτητο συστατικό των σχέσεων, όλων των ειδών, είναι η επικοινωνία και η εμπιστοσύνη με στόχο την επίτευξη του σκοπού  που έχει τεθεί στην ανάλογη σχέση. Για παράδειγμα, μια φιλική σχέση δε μπορεί να διατηρηθεί και να λειτουργήσει αποτελεσματικά αν κάποιο από τα εμπλεκόμενα άτομα δεν είναι διατεθειμένο να δουλέψει για αυτήν.

Βασικοί συμμετέχοντες μιας σχέσης είναι οι άνθρωποι, παρόλο που όπως αναφέρθηκε, σχέσεις διακρίνονται ανάμεσα και σε άλλες οντότητες. Σε κάθε είδους σχέση, από οικογενειακή μέχρι εργασιακή, το άτομο μαθαίνει να αλληλεπιδρά, να συμβιβάζεται, να μαθαίνει και να δημιουργεί με τη βοήθεια ή την υπόδειξη των εμπλεκομένων. 

## Τοξικές σχέσεις
Είναι εύλογο να θεωρηθεί ότι δε μπορεί κάθε σχέση να είναι **εποικοδομητική** και **ωφέλιμη**. Αυτό εξαρτάται τόσο από το χαρακτήρα των συμμετεχόντων όσο και από τις συνθήκες κάτω από τις οποίες δημιουργείται μια σχέση. Στον ερωτικό, για παράδειγμα, τομέα δεν είναι λίγες οι φορές που μια σχέση χαρακτηρίστηκε τοξική. Σε ένα τέτοιο χαρακτηρισμό μπορεί να είναι η βία, η απουσία σεβασμού και κατανόησης, όπως και παραμέληση είτε του ερωτικού συντρόφου είτε ολόκληρης της οικογένειας, εφόσον αυτή υπάρχει.

Από την άλλη, σε μια επιχείρηση, τοξική μπορεί να είναι μια σχέση που δεν αποφέρει κέρδη, ενώ στον εργασιακό τομέα μπορεί να είναι η σχέση εργοδότη και εργαζομένου, που δεν είναι καρποφόρα. 

## Δείτε επίσης

* Δημόσιες σχέσεις
* Διαπροσωπικές σχέσεις
* Διεθνείς σχέσεις

## Εξωτερικοί σύνδεσμοι

Κατηγορία:Διαπροσωπικές σχέσεις
Όρη Τεφεντέστ

Τα **Όρη Τεφεντέστ** είναι οροσειρά στη νότια Αλγερία. Είναι μέρος των Ορέων Χογκάρ, τα οποία βρίσκονται στη Σαχάρα. 

## Γεωγραφία
Η οροσειρά Τεφεντέστ έχει μήκος περίπου 120 χλμ. με κατεύθυνση βορρά-νότου. Σε αντίθεση με την υπόλοιπη οροσειρά Χογκάρ, η οποία αποτελείται κυρίως από σκουρόχρωμα ηφαιστειακά πετρώματα, η οροσειρά Τεφεντέστ αποτελείται από ανοιχτόχρωμο γρανίτη. Υπάρχουν αρχαίες βραχογραφίες σε ορισμένα πετρώματα της περιοχής. Οι αμμοθίνες είναι σπάνιες στην οροσειρά. 

Το υψηλότερο σημείο της οροσειράς είναι το Ιν Ακουλμού. Το εντυπωσιακό Γκαρέ ελ Τζενούν, το οποίο βρίσκεται στο βόρειο άκρο της σειράς, είναι μια από τις πλέον ορατές ευδιάκριτες της οροσειράς. 

## Οικολογία
Τα όρη Τεφεντέστ αποτελούν βιότοπο για τον υπό κίνδυνο εξαφάνισης εντός της Αλγερίας λυκάοντα *(Lycaon pictus)* αν και τα είδη αυτά θεωρούνται από μερικούς ως εξολοθρευμένα από την Αλγερία, λόγω της καταστροφής των ενδιαιτημάτων από τον άνθρωπο και από τη συνεχιζόμενη ερημοποίηση. 

## Παραπομπές


Κατηγορία:Βουνά της Αλγερίας
Κατηγορία:Σαχάρα
14ο Δημοτικό Διαμέρισμα Παρισιού

Το **14ο δημοτικό διαμέρισμα του Παρισιού** () είναι ένα από τα 20 διαμερίσματα της πρωτεύουσας της Γαλλίας. Η περιοχή συνήθως αναφέρεται ως *Κατορζιέμ*, δηλαδή Δέκατο-Τέταρτο.

Το διαμέρισμα, που ονομάζεται επίσημα και διαμέρισμα του Ομπσερβατουάρ, από το Αστεροσκοπείο των Παρισίων, βρίσκεται στην αριστερή όχθη του ποταμού Σηκουάνα και περιέχει το μεγαλύτερο μέρος της περιοχής Μονπαρνάς. Στην περιοχή βρίσκεται ένας σημαντικός σιδηροδρομικός σταθμός, Γκαρ Μονπαρνάς, που μοιράζεται με το γειτονικό 15ο διαμέρισμα. 

Η περιοχή παραδοσιακά φιλοξενεί πολλούς καλλιτέχνες καθώς και μια βρετανική κοινότητα, που έφτασε στις αρχές του 20ού αιώνα μετά τη δημιουργία του σιδηροδρομικού τερματικού σταθμού Μονπαρνάς.

## Τοποθεσία
Το 14ο διαμέρισμα βρίσκεται στην αριστερή όχθη του Σηκουάνα. Συνορεύει στα ανατολικά με το 13ο, στα δυτικά με το 15ο και στα βόρεια με τα 5ο και 6ο δημοτικά διαμερίσματα.

Η έκταση του διαμερίσματος είναι 5,64 τετραγωνικά χιλιόμετρα.

## Ιστορικά στοιχεία
Τα σημερινά όρια του 14ου διαμερίσματος χρονολογούνται από το 1860, σύμφωνα με τον νόμο της 16ης Ιουνίου 1859 που οδήγησε σε μια νέα διαίρεση του Παρισιού σε 20 διαμερίσματα. Πράγματι, όταν επεκτάθηκε η αστικοποίηση του Παρισιού, αφομοίωσε αρκετά μικρά χωριά όπως το Πετί Μονρούζ, το χωριό Περνετί ή το νέο χωριό Ορλεάν που ενώθηκαν για να σχηματίσουν το 14ο διαμέρισμα. 

## Δημογραφικά στοιχεία
μικρογραφία|250x250εσ|Το Δημαρχείο του 14ου διαμερίσματος
μικρογραφία|249x249εσ|Η Πανεπιστημιούπολη
Το 14ο διαμέρισμα έφθασε στον κορυφαίο πληθυσμό του το 1954, με 181.414 κατοίκους. Εξακολουθεί να έχει υψηλή οικιστική πυκνότητα τόσο πληθυσμού όσο και επιχειρηματικής δραστηριότητας με 132.844 κατοίκους και 71.836 θέσεις εργασίας κατά την απογραφή του 1999.

Στην απογραφή του 2017 ο πληθυσμός ανέρχονταν σε 136.941 κατοίκους.

## Συνοικίες
μικρογραφία|260x260εσ|Οι 4 συνοικίες του 14ου διαμερίσματος
Κάθε ένα από τα 20 διαμερίσματα του Παρισιού χωρίζεται σε 4 συνοικίες. Οι 4 συνοικίες του 14ου διαμερίσματος:

* Συνοικία του Μονπαρνάς (Quartier du Montparnasse)
* Συνοικία του Πάρκου Μονσουρί (Quartier du Parc de Montsouris)
* Συνοικία του Πετί-Μονρούζ (Quartier du Petit-Montrouge)
* Συνοικία της Πλαιζάνς (Quartier de Plaisance)

Σύμφωνα με την επίσημη αρίθμηση των συνοικιών του Παρισιού, οι συνοικίες του 14ου διαμερίσματος έχουν τους αριθμούς από 53 έως 56.

## Σημεία ενδιαφέροντος
[μικρογραφία|250x250εσ|Το [Αστεροσκοπείο των Παρισίων|Αστεροσκοπείο του Παρισιού]]
[μικρογραφία|250x250εσ|Το [πάρκο Μονσουρί]]

* Οι κατακόμβες του Παρισιού 

* Το πάρκο Μονσουρί 
* Η Διεθνής Πανεπιστημιούπολη του Παρισιού

* Το κοιμητήριο του Μονπαρνάς
* Το ίδρυμα Καρτιέ για τη σύγχρονη τέχνη
* Ο σιδηροδρομικός σταθμός Γκαρ Μονπαρνάς
* Το άγαλμα του Μιχαήλ Σερβέτος
* Η περιοχή Μονπαρνάς
* Το μουσείο Λένιν
* Το Αστεροσκοπείο του Παρισιού
* Η Φυλακή Λα Σαντέ
* Το Νοσοκομείο Σαιντ-Αν

## Παραπομπές


## Εξωτερικοί σύνδεσμοι

* Η ιστοσελίδα του Δημαρχείου του 14ου διαμερίσματος (γαλλικά)

14
Ριτσέζα της Πολωνίας, βασίλισσα της Καστίλης

Η **Ριτσέζα** της Πολωνίας ή της Σιλεσίας, πολων. Ryksa Polska ή Śląska (π. 1140 - 16 Ιουνίου 1185) από τον Οίκο των Πιαστ ήταν κόρη του υψηλού δούκα της Πολωνίας και με τους γάμους της έγινε βασίλισσα της Καστίλης & του Λεόν και μετά κόμισσα της Προβηγκίας.

## Βιογραφία
Ήταν η μόνη κόρη του Βλάντισλαφ Β΄ του *Εξόριστου*, υψηλού δούκα της Πολωνίας & δούκα της Σιλεσίας και της Αγνής των Μπάμπενμπεργκ, κόρης του αγίου Λεοπόλδου Γ΄ μαργράβου της Αυστρίας.

## Οικογένεια
Παντρεύτηκε το 1152 τον Αλφόνσο Ζ΄ των Ιβρέα-Καστίλης βασιλιά του Λεόν & της Καστίλης και είχε τέκνα:
* Σάντσα 1154/55-1208, παντρεύτηκε τον Αλφόνσο Β΄ του Οίκου της Βαρκελώνης βασιλιά της Αραγωνίας.
* Φερδινάνδος 1153-λίγο πριν το 1157, απεβ. το πολύ 4 ετών.

Το 1157 απεβίωσε ο Αλφόνσος Ζ΄ και η Ριτσέζα έκανε δεύτερο γάμο το 1161 τον Ραϋμόνδο-Βερεγγάριο Β΄ του Οίκου της Βαρκελώνης κόμη της Προβηγκίας και είχε τέκνο:
* Ντους Β΄ π.1162-1172, παντρεύτηκε τον Αλφόνσο Β΄ βασιλιά της Αραγωνίας από τον Οίκο της Βαρκελώνης.

## Παραπομπές


## Πηγές
* Reilly, Bernard F. (1998). The Kingdom of León-Castilla Under King Alfonso VII, 1126 – 1157. Philadelphia: University of Pennsylvania Press. ISBN 9780812234527.
* Sabaté, Flocel, ed. (2017). The Crown of Aragon: A Singular Mediterranean Empire. Brill.

Κατηγορία:Ισπανόφωνες αυτοκράτειρες και βασίλισσες
Κατηγορία:Οίκος των Πιαστ-Σιλεσίας
Κατηγορία:Κόμισσες της Προβηγκίας
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Πολωνές πριγκίπισσες
Άννα της Βοημίας (1290-1313)

Η **Άννα**, τσεχ. Anna Čech (1290 - 1313) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Καρινθίας. Μαζί με τον σύζυγό της βασίλευσαν στη Βοημία.

## Βιογραφία
Ήταν η πρώτη (επιζήσασα) κόρη του Βεγκέσλαου Β΄ της Βοημίας & της Πολωνίας και της Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας.

## Οικογένεια
Παντρεύτηκε το 1306 τον Ερρίκο των Γκορίτσια, δούκα της Καρινθίας, που με τον γάμο του έγινε βασιλιάς της Βοημίας. Δεν απέκτησαν απογόνους.

## Παραπομπές


## Πηγές
* Anne's Bohemia; Czech Literature and Society, 1310–1420, by Alfred Thomas University of Minnesota Press, 1998, Preface by David Wallace

Κατηγορία:Οίκος των Πρεμυσλιδών
Κατηγορία:Πολωνές πριγκίπισσες
Μαργαρίτα της Βοημίας (1296-1322)

Η **Μαργαρίτα**, τσεχ. Markéta Přemyslovna (21 Φεβρουαρίου 1296 – 8 Απριλίου 1322) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα του Βρότσλαφ.

## Βιογραφία
Ήταν η τρίτη (επιζήσασα) κόρη του Βεγκέσλαου Β΄ της Βοημίας & Πολωνίας και της Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας.

## Οικογένεια
Παντρεύτηκε το 1308 τον Μπολέσλαφ Γ΄ των Πιαστ-Σιλεσίας τον *Γενναιόδωρο*, δούκα του Βρότσλαφ, Λεγκνίτσα, Μπζεγκ και είχε τέκνα:
* Βεντσέσλαος Α΄ 1318-1364, δούκα του Ναμύσλουφ & Λεγκνίτσα-Μπζεγκ.
* Λουδοβίκος Α΄ π.1321-1398, δούκας των Λεγκνίτσα, Μπζεγκ.
* Νικόλαος 1322, απεβ. νήπιο.

## Παραπομπές


## Πηγές
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πρεμυσλιδών
Κατηγορία:Πολωνές πριγκίπισσες
Αγνή της Βοημίας (1305 - π. 1337)

Η **Αγνή**, τσεχ. Anežka Přemyslovna (1305 - 1337) από τον Οίκο των Πρεμυσλιδών ήταν πριγκίπισσα της βοημίας & Πολωνίας και με τον γάμο της έγινε δούκισσα του Γιάβορ, Λβόβεκ, Σβιντνίτσα, Τσιεμπίτσε.

## Βιογραφία
Ήταν η τέταρτη επιζήσασα κόρη (μόνο τέκνο από τον 2ο γάμο) του Βεγκέσλαου Β΄ της Βοημίας & Πολωνίας και της 2ης συζύγου του Ελισάβετ-Ριτσέζας των Πιαστ, κόρης του Πσέμισλ Β΄ της Πολωνίας.

## Οικογένεια
Παντρεύτηκε το 1316 τον Ερρίκο Α΄ των Πιαστ-Σιλεσίας δούκα του Γιάβορ. Όταν ήταν έγκυος έπεσε από το άλογο και είχε αποβολή. Το ατύχημα την κράτησε στο κρεβάτι και μετά από πολλούς μήνες η Αγνή απεβίωσε.

## Παραπομπές


## Πηγές
* Agnès Przemyslide

## Εξωτερικοί σύνδεσμοι
* 

Κατηγορία:Οίκος των Πρεμυσλιδών
Κατηγορία:Πολωνές πριγκίπισσες
Βιόλα, δούκισσα του Οπόλε

Η **Βιόλα** ή Βελεσλάβα/Βεντσισλάβα, βουλγαρ. Венцислава (απεβ. 7 Σεπτεμβρίου 1251) ήταν η σύζυγος του Καζιμίρ Α΄ δούκα του Οπόλε.

## Βιογραφία
Η καταγωγή της είναι θέμα συζήτησης μεταξύ των ιστορικών: ο χρονικογράφος Γιαν Ντλούγκος (15ος αι.) σημειώνει πως η Βιόλα κατάγεται από τη Βουλγαρία. Ο ερευνητής Βλαντύσλαφ Ντσιεβούλσκι (1878-1962) υποθέτει πως θα μπορούσε να είναι κόρη του Καλογιάν της Βουλγαρίας ή του διαδόχου του Μπόριλ της Βουλγαρίας, όμως ο Βιντσέντυ Σβομόντα το αμφισβητεί. Ο γιέρζυ Χόρβατ αναφέρει πως η Βιόλα θα μπορούσε να είναι κόρη του Μπέλα Γ΄ της Ουγγαρίας και της Μαργαρίτας των Καπετιδών ή του γιου και διαδόχου του Εμέρικ της Ουγγαρίας. Σήμερα οι ιστορικοί πιστεύουν ευρέως ότι η καταγωγή της είναι άγνωστη.

## Οικογένεια
Παντρεύτηκε το 1212-16 τον Καζιμίρ Α΄ των Πιαστ-Σιλεσίας δούκα του Οπόλε & Ρατσίμπους και είχε τέκνα:
* Μιέσκο Β΄ π.1220-1246, δούκας του Οπόλε-Ρατσίμπους & Κάλις-Βιέλουν.
* Βλάντισλαφ π.1225-1281/82, δούκας του Κάλις, Βιελούν, Οπόλε-Ρατσίμπους.
* Ευφροσύνη 1228/30-1292, παντρεύτηκε πρώτα τον Καζιμίρ Α΄ των Πιαστ δούκα της Κουγιάβια και μετά τον Μέστβιν Β΄ των Σαμποριδών δούκα της Πομερανίας.
* Βενζεσλάβα π.1226/28;-μετά το 1230;, μοναχή στο Τσαρνοβόνσυ.

## Πηγές
* J. Horwat: Książęta górnośląscy z dynastii Piastów: uwagi i uzupełnienia genealogiczne. Ruda Śląska: Drukarnia Archidiecezjalna. Wydawnictwo własne, 2005, pp. 25–27.

Κατηγορία:Οίκος των Πιαστ
RTVE (ραδιοτηλεοπτικός φορέας)

Η **Corporación de Radio y Televisión Española, S.A.** (**Ραδιοτηλεόραση της Ισπανίας**, **RTVE**) είναι η δημόσια ραδιοτηλεοπτική εταιρία της Ισπανίας. Η RTVE είναι η μεγαλύτερη οπτικοακουστική επιχείρηση στην Ισπανία, μεταδίδοντας στην Ισπανική γλώσσα. Από τον Ιανουάριο του 2010, χρηματοδοτείται αποκλειστικά από επιχορηγήσεις του δημοσίου.

Ήταν γνωστή ως *Ente Público Radiotelevisión Española (Δημόσια Οντότητα της Ραδιοτηλεόρασης της Ισπανίας)* έως το 2007 όπου και αναδιαρθρώθηκε στην τρέχουσα υπηρεσία. Η RTVE έχει στον έλεγχό της την Televisión Española (TVE) η οποία έχει αναλάβει τις τηλεοπτικές υπηρεσίες και, την Radio Nacional de España η οποία έχει αναλάβει τις ραδιοφωνικές.

## Τηλεόραση
Όλα τα τηλεοπτικά κανάλια της TVE μεταδίδουν στα Ισπανικά με εξαίρεση το TVE Catalunya, που μεταδίδει κυρίως στα Ισπανικά με ορισμένο πρόγραμμα στα Καταλανικά επίσης. 

## Ραδιοφωνία

Η RTVE (τότε γνωστή ως RNE) έγινε πλήρες μέλος της EBU το 1955 και η τηλεόραση της Ισπανίας (TVE) εντάχθηκε στο Δίκτυο Eurovision το 1960. Η εταιρία έχει συμβάλλει στην παραγωγή περισσοτέρων από 300 ταινιών, πολλές από τις οποίες έχουν λάβει βραβεία σε διεθνή φεστιβάλ ταινιών σε όλο τον κόσμο. Από το 1979 έως το 1987 μία δεύτερη ραδιοφωνική υπηρεσία εν ονόματι *Radiocadena Española*, ήταν επίσης μέρος της RTVE. Οι ραδιοφωνικοί σταθμοί της τελευταίας, σε αντίθεση με την RNE, έκαναν και προβολή διαφημίσεων. Η Radiocadena Española (RCE) συγχωνεύτηκε με την RNE μεταξύ του 1987 και 1989. Η πρώην *NO-DO* (κινηματογραφικού-ενημερωτικού περιεχομένου υπηρεσία) συγχωνεύτηκε επίσης στην RTVE το 1980. Από το κλείσιμο της NO-DO το 1982, η RTVE μαζί με την Filmoteca Española είναι υπεύθυνες για την φύλαξη του αρχείου της NO-DO.

## Διαδίκτυο
Το RTVE προσφέρει διαδικτυακό περιεχόμενο μέσω της επίσημης ιστοσελίδας rtve.es. Η ιστοσελίδα διευθύνεται από το τμήμα Interactive Media της RTVE και προσφέρει στους χρήστες την δυνατότητα να ακούσουν και να παρακολουθήσουν την ζωντανή ροή των ραδιοφωνικών και τηλεοπτικών σταθμών. Η ιστοσελίδα διαθέτει επίσης ειδησεογραφικό περιεχόμενο και την διαδικτυακή υπηρεσία "A la carta".

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ισπανίας
Κατηγορία:Κρατικοί ραδιοτηλεοπτικοί σταθμοί
Κατηγορία:Επιχειρήσεις Μέσων Μαζικής Ενημέρωσης
Ριτσέζα της Σουηδίας, δούκισσα της Πολωνίας

Η **Ριτσέζα**, κόρη του Βάλντεμαρ, σουηδ. Rikissa Valdemarsdotter (1265-70 - πριν το 1292) από τον Οίκο των Μπγιέλμπο ήταν πριγκίπισσα της Σουηδίας και με τον γάμο της έγινε δούκισσα της Μεγάλης Πολωνίας.

## Βιογραφία
Ήταν η τρίτη κόρη του Βάλντεμαρ της Σουηδίας και της Σοφίας των Έστριντσεν, κόρης του Ερρίκος Δ΄ της Δανίας.

Απεβίωσε ως το 1292. Αργότερα ο σύζυγός της έγινε βασιλιάς της Πολωνίας (1295-96). 

## Οικογένεια
Παντρεύτηκε το 1285 τον Πσέμισλ Β΄ των Πιαστ, δούκα της Μεγάλης (Παλαιάς) Πολωνίας & υψηλό δούκα της Πολωνίας, και είχε τέκνο:
* Ελισάβετ-Ριτσέζα 1288-1335, παντρεύτηκε πρώτα τον Βεγκέσλαο Β΄ των Πρεμυσλιδών της Βοημίας & Πολωνίας, μετά τον Ροδόλφο Α΄ των Αψβούργων δούκα της Αυστρίας & βασιλιά της Βοημίας και ίσως έπειτα τον Ερρίκο της Λίπα.

## Παραπομπές


## Πηγές
* Michał Haykowski, Szwedzkimi śladami w Polsce (6) - Szwedzka królewna na poznańskim tronie

Κατηγορία:Οίκος του Μπγιέλμπο
Κατηγορία:Σουηδέζες πριγκίπισσες
Ουλιάνα του Τβερ

Η **Ουλάνα Αλεξάντροβνα**, ρωσικά: Ульяна Александровна Тверская (π. 1325 - 17 Μαρτίου 1391) από τον Οίκο των Ρουρικιδών ήταν κόρη του πρίγκιπα του Τβερ και με τον γάμο της έγινε μεγάλη δούκισσα της Λιθουανίας.

## Βιογραφία
Ήταν κόρη του Αλεξάντρ Μιχαήλοβιτς πρίγκιπα του Τβερ & μεγάλου πρίγκιπα του Βλαντίμιρ-Σούζνταλ και της Αναστασίας της Γαλικίας/Χάλιτς.

## Οικογένεια
Παντρεύτηκε το 1350 τον Αλγκίρντας των Γκεντιμινιδών, μεγάλο δούκα της Λιθουανίας και είχε τέκνα:
* [Γιαγκιέλλο/[Β]Λαδίσλαος Β΄](https://el.wikipedia.org/wiki/%CE%9B%CE%B1%CE%B4%CE%AF%CF%83%CE%BB%CE%B1%CE%BF%CF%82_%CE%92%CE%84_%CE%93%CE%B9%CE%B1%CE%B3%CE%BA%CE%B5%CE%BB%CF%8C%CE%BD) π. 1351-1434, μέγας δούκας της Λιθουανίας. Από τον γάμο του με τη Γκεντβίγκα έγινε βασιλιάς της Πολωνίας.
* Σκιργκάιλα/Ιβάν π. 1353/4-1397, αντιβασιλιάς.
* Καριμπούτας/Ντιμίτρ μετά το 1350-μετά το 1404, κυβερνήτης τού Σεβέριαν Νόβγκοροντ.
* Λενγκβένις/Σίμων π. 1360-1431, κυβερνήτης τού Μεγάλου Νόβγκοροντ.
* Καριγκάιλα/Καζιμίρ απεβ. 1390, κυβερνήτης τού Μστισλάβ.
* Βυγκάντας/Αλέξανδρος απεβ. 1392, δούκας τού Κεραβέ. 
* Σβιτριγκάιλα/Μπολέσλαφ πριν το 1370-1452, μέγας δούκας της Λιθουανίας.

## Παραπομπές


## Πηγές
* Baronas, Darius (2013-04-07). "LDK istorija: Algirdo antroji žmona Julijona – savo valandos sulaukusi našlė" (in Lithuanian). Savaitraštis „15min“. ISSN 1822-5330. Retrieved 2013-04-19.

Κατηγορία:Ρουρικίδες
Άννα της Πολωνίας, κόμισσα του Τσέλιε

Η **Άννα**, πολων. Anna z Polski (1366 - 1425) από τον Οίκο των Πιαστ ήταν πριγκίπισσα της Πολωνίας και είχε επιρροή στην πολιτική της χώρας της. Με τον γάμο της έγινε κόμισσα του Τσέλιε. Η κομητεία του Τσέλιε υπαγόταν στη Γερμανία (Αγία Ρωμαϊκή Αυτοκρατορία).

## Βιογραφία
Ήταν η τρίτη κόρη (1η από τον 4ο γάμο) του Καζιμίρ Γ΄ του *Μεγάλου*, βασιλιά της Πολωνίας και της 4ης συζύγου του Χέντβιχ των Πιαστ-Σιλεσίας, κόρης του Ερρίκου Ε΄ του *Σιδηρού*, δούκα του Ζάγκαν.

Το 1370 απεβίωσε ο Καζίμιρ Γ΄. Οι μεγαλύτερες, ετεροθαλείς αδελφές της Άννας είχαν αποβιώσει, και η Άννα ήταν το μόνο επιζόν τέκνο του 4ου γάμου του. Ωστόσο τον διαδέχθηκε ο ανιψιός του Λουδοβίκος Α΄ της Ουγγαρίας. Το 1380 η Άννα παντρεύτηκε τον Γουλιέλμο κόμη του Τσέλιε, τον οποίο επέλεξε ο Λουδοβίκος Α΄ (ο Γουλιέλμος ήταν σύμμαχός του στα νότια) για να την απομακρύνει. Απέκτησαν ένα τέκνο, την Άννα του Τσέλιε. Το 1386 η Πολωνία περιήλθε στην κόρη τού Λουδοβίκου Α΄, τη Γιαντβίγκα και τον σύζυγό της Γιογκάιλα μεγάλο δούκα της Λιθουανίας, που άλλαξε το όνομά του σε Βλαδίσλαος Β΄ της Πολωνίας. Ο Βλαδίσλαος Β΄ έχασε το 1399 τη Γιαντβίγκα και δεν είχε παιδιά, έτσι έψαχνε 2η σύζυγο. Η Άννα της Πολωνίας, που ήθελε να περάσει ο θρόνος τού πατέρα της στους απογόνους της, πάντρεψε την 15ετή κόρη της Άννα του Τσέλιε με τον 53 ετών Βλαδίσλαο Β΄ το 1401. Το ζεύγος απέκτησε το 1408 τη Χέντβιχ. Το 1416 απεβίωσε η Άννα του Τσέλιε και ο Βλαδίσλαος Β΄ έκανε 3ο γάμο το 1417 με την Ελισάβετ και 4ο το 1422 με τη Σοφία, από την οποία απέκτησε δύο γιους. Το 1421 η Χένβιχ μνηστεύθηκε με τον Φρειδερίκο Β΄, μελλοντικό εκλέκτορα του Βρανδεμβούργου. Η Άννα της Πολωνίας και μία μερίδα Πολωνών ευγενών, ήθελαν ως διάδοχο τού Βλαδίσλαου Β΄ την Άννα του Τσέλιε και τον σύζυγό της. Όμως η Άννα της Πολωνίας απεβίωσε το 1925 και η κόρη της Άννα του Τσέλιε το 1431. Ο Βλαδίσλαος Β΄ απεβίωσε το 1434 και τον διαδέχθηκαν οι δύο γιοί του.

## Οικογένεια
Παντρεύτηκε το 1380 τον Γουλιέλμο κόμη του Τσέλιε και είχε τέκνο:
* Άννα π. 1381-1416, παντρεύτηκε τον Βλαδίσλαο Β΄ Γιαγκιέλον μεγάλο δούκα της Λιθουανίας & (λόγω του προηγουμένου γάμου του) βασιλιά της Πολωνίας.

Το 1392 απεβίωσε ο Γουλιέλμος και το 1394 η Άννα της Πολωνίας έκανε δεύτερο γάμο, με τον Ούλριχ δούκα του Τεκ (Απεβ. 1432).

## Παραπομπές


## Πηγές
* Saxton, L. C. (1851). Fall of Poland; containing an analytical and a philosophical account of the causes which conspired in the ruin of that nation; together with a history of the country from its origin, in two volumes. I. New York: Charles Scribner publishing company. pp. 89.

Κατηγορία:Οίκος των Πιαστ
Κατηγορία:Πολωνές πριγκίπισσες
Κατάλογος ελληνικών ταινιών δεκαετίας 2000

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν τη δεκαετία του 2000.

## Ενδεικτικός κατάλογος

## Παραπομπές


Κατηγορία:Ελληνικές ταινίες ανά δεκαετία
Χεβδίγη του Ζάγκαν

Η **Χέντβιχ**/Γιαντβίγκα, πολων. Jadwiga żagańska (πριν τo 1350 - 27 Μαρτίου 1390) από τον Οίκο των Πιαστ-Σιλεσίας ήταν κόρη του δούκα του Ζάγκαν και με τους γάμους της έγινε πρώτα βασίλισσα της Πολωνίας και μετά δούκισσα της Λεγκνίτσα.

## Βιογραφία
Ήταν η δεύτερη κόρη του Ερρίκου Ε΄ του *Σιδηρού*, δούκα του Ζάγκαν και της Άννας των Πιαστ, κόρης του Βεντσεσλάου δούκα του Πουότσκ.

## Οικογένεια
Παντρεύτηκε πρώτα περί το 1365 τον Καζιμίρ Γ΄ τον *Μεγάλο*, βασιλιά της Πολωνίας ως η 4η σύζυγός του, ενώ ακόμη ζούσε η 2η, δηλ. ο Καζιμίρ Γ΄ θεωρήθηκε δίγαμος. Ο βασιλιάς είχε κάνει δύο κόρες από την 1η μόνο και ήθελε διάδοχο. Από αυτόν η Χέντβιχ είχε τέκνα:
* Άννα 1366-1425, παντρεύτηκε πρώτα τον Γουλιέλμο των Τσέλιε κόμη του Τσέλιε και μετά τον Ούλριχ δούκα του Τεκ.
* Γιαντβίγκα 1368-π.1382 απεβ. 14 ετών, Κουνιγκούντα 1367-1370 απεβ. 3 ετών.

Το 1370 απεβίωσε ο Καζιμίρ Γ΄ και η Άννα έκανε το 1372 δεύτερο γάμο, με τον Ροβέρτο Α΄ των Πιαστ-Σιλεσίας δούκα της Λεγκνίτσα και είχε τέκνα:
* Βαρβάρα π.1384-1436, παντρεύτηκε τον Ροδόλφο Γ΄ των Ασκάνια δούκα της Σαξονίας-Βίττενμπεργκ.
* Αγνή πριν το 1385-μετά το 1411, μοναχή στο Βρότσλαφ.

## Παραπομπές


## Πηγές
* Jerzy Jan Lerski, Piotr Wróbel, Richard J. Kozicki, Historical dictionary of Poland, 966-1945, Greenwood Publishing Group, 1996, ISBN 0-313-26007-9, Google Print, p.249-250.
* Cawley, Charles, SILESIA, Medieval Lands, Medieval Lands database, Foundation for Medieval Genealogy.

Κατηγορία:Οίκος των Πιαστ
Πουλίτσα Κορινθίας

Η **Πουλίτσα** (ή **Πουλλίτσα**) είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 30 μέτρα.

## Γενικά στοιχεία
Η Πουλίτσα βρίσκεται στο κέντρο του πρώην νομού Κορινθίας, σε απόσταση 16 χλμ. Δ. από την Κόρινθο (μέσω Άσσος - Βραχάτι) και 4 χλμ. ΒΔ. από το Ζευγολατιό (έδρα δήμου). Είναι κτισμένη στην πεδιάδα της Βόχας, ανάμεσα στην Ολυμπία Οδό και την παλαιά Εθνική Οδό Αθηνών - Πατρών (Εθνική Οδός 8). Σύμφωνα με το σχέδιο Καλλικράτης, αποτελεί την τοπική κοινότητα Πουλίτσας που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 696 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Καρλόττα Αμαλία της Δανίας

Η **Καρλόττα Αμαλία της Δανίας και της Νορβηγίας** (*Charlotte Amalie af Danmark og Norge*, 6 Οκτωβρίου 1706 - 28 Οκτωβρίου 1782) ήταν κόρη του Βασιλιά της Δανίας και της Νορβηγίας Φρειδερίκου Δ΄.

## Βιογραφία
Γεννήθηκε στις 6 Οκτωβρίου 1706 στο Κάστρο της Κοπεγχάγης, και ήταν το νεότερο παιδί και η μοναχοκόρη του Φρειδερίκου Δ΄ της Δανίας και της πρώτης συζύγου του Λουίζας του Μεκλεμβούργου-Γκύστρο.

Δεν παντρεύτηκε ποτέ, έζησε μια ενεργή αυλική ζωή και δεν είχε καμμία επιρροή στις υποθέσεις του κράτους. Όπως ήταν το έθιμο για τις άγαμες πριγκίπισσες, έζησε με τη μητέρα της μέχρι το θάνατο της και στη συνέχεια με τη μητριά της. Είχε καλές σχέσεις με την μητριά της και τρίτη σύζυγο του πατέρα της Άννα Σοφία Ρέβεντλοβ, προσπαθώντας να κατευνάσει τις εχθροπραξίες της οικογένειάς της εναντίον της.

Είχε χαρακτηριστεί ως αξιαγάπητος χαρακτήρας με ικανότητα να διατηρεί την ειρήνη με τους περισσότερους: είχε καλή σχέση με τον πατέρα και τη μητριά της και κατάφερε ακόμη να έχει μια καλή σχέση με τον αδερφό της, που μισούσε τον πατέρα και τη μητριά του.

Στις 8 Απριλίου 1771 διατάχθηκε να φύγει από την αυλή και πέρασε το υπόλοιπο της ζωής της μαζί με τη χήρα σύζυγο του ανιψιού της, Βασίλισσα Ιουλιάνα Μαρία. Είχε ως θερινή κατοικία το παλάτι του Σαρλότενλουντ, το οποίο πήρε το όνομά της.

Δημιούργησε ένα ίδρυμα για τη φροντίδα των φτωχών κοριτσιών. Υπήρξε ευεργέτιδα της συγγραφέως Καρλόττας Μπαντέν, η οποία ήταν η ανιψιά μιας των επικεφαλής Κυριών επί των Τιμών, της Άννας Σουζάνας φον ντερ Όστεν.

Πέθανε στις 28 Οκτωβρίου 1782 στην Κοπεγχάγη σε ηλικία 76 ετών. Είναι θαμμένη στον Καθεδρικό Ναό του Ρόσκιλε της νήσου Σγιέλαν της Δανίας.

## Παραπομπές


* Dansk biografisk Lexikon / III. Bind. Brandt - Clavus 1889
* Dansk Biografisk Leksikon, 1979-84.
* https://web.archive.org/web/20110609124413/http://www.ses.dk/en/SlotteOgHaver/Slotte/CharlottenlundSlotOgSlotshave/CharlottenlundSlot.aspx
*  (search for all versions on WorldCat)

Κατηγορία:Οίκος του Όλντενμπουργκ
Κατηγορία:Δανοί ευγενείς
Κατηγορία:Νορβηγοί ευγενείς
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Σαταίικα Κορινθίας

Τα **Σαταίικα** ή **Σατέικα** είναι ημιορεινός οικισμός της Περιφερειακής Ενότητας Κορινθίας στην Πελοπόννησο με υψόμετρο 143 μέτρων.

## Γενικά στοιχεία
Τα Σαταίικα βρίσκονται στο κέντρο του πρώην νομού Κορινθίας, σε απόσταση 19 χλμ. Δ.-ΒΔ. από την Κόρινθο (μέσω Άσσος - Βραχάτι) και 7 χλμ. ΒΔ. από το Ζευγολατιό (έδρα δήμου). Είναι κτισμένα στην πεδιάδα της Βόχας, δίπλα στο Βέλο από το οποίο χωρίζεται με την Ολυμπία Οδό (στο ύψος του 103ου χλμ.) και την  προαστιακή γραμμή Αθήνα – Κιάτο. Ως ξεχωριστός οικισμός αναφέρεται επίσημα το 1940 να απογράφεται στην τότε κοινότητα Κρηνών. Σύμφωνα με το σχέδιο Καλλικράτης, μαζί με το Βέλο αποτελούν τη δημοτική κοινότητα Βέλου που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 107 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Τάγμα του Μίλος Όμπιλιτς

Το **Τάγμα του Μίλος Όμπιλιτς** (**) είναι Τάγμα της Δημοκρατίας της Σερβίας. Ιδρύθηκε το 1993 με το Σύνταγμα της Δημοκρατίας της Σερβίας και τον «Νόμο περί ταγμάτων και βραβείων» που ισχύει από τις 28 Απριλίου 1993 και ονομάστηκε προς τιμή του Μίλος Όμπιλιτς. 

Το αντίστοιχο μετάλιο απονέμεται στα μέλη του Στρατού της Δημοκρατίας της Σερβίας που έδειξαν εξαιρετική ανδρεία κατά τη διάρκεια μάχης ή στρατιωτικής αποστολής. Απονέμεται επίσης σε μη στρατιωτικούς ανθρώπους που έδειξαν εξαιρετική ανδρεία σε επικίνδυνες περιστάσεις, σώζοντας ανθρώπινες ζωές και υλικά αγαθά. 

## Εξωτερικοί σύνδεσμοι

* Law on orders and awards στα Σερβικά

Κατηγορία:Τάγματα, παράσημα και μετάλλια
Κατηγορία:Πολιτισμός της Βοσνίας και Ερζεγοβίνης
Ζουγκντίντι

Το **Ζουγκντίντι** (, μιγγρελικά: ზუგდიდი ή ზუგიდი) είναι πόλη στην δυτική Γεωργία. Βρίσκεται στην ιστορική περιοχή Μιγγρελία. Βρίσκεται στη βορειοδυτική Μιγγρελία. Το Ζουγκντίντι βρίσκεται 318 χιλιόμετρα δυτικά της Τιφλίδας, 30 χιλιόμετρα από την ακτή της Μαύρης Θάλασσας και 30 χιλιόμετρα από την οροσειρά Εγκρίσι. Βρίσκεται σε υψόμετρο 100-110 μέτρων πάνω από τη στάθμη της θάλασσας. Το Ζουγκντίντι είναι η πρωτεύουσα της περιφέρειας Σαμεγκρέλο-Ζέμο Σβανέτι, η οποία καλύπτει η Μιγγρελία και τμήμα του Σουανία. Είναι η πρωτεύουσα του δήμου Ζουγκντίντι.

Η πόλη είναι πρωτεύουσα της επαρχίας Ζουγκντίντι και Τσαΐσι της Γεωργιανής Αποστολικής Αυτοκέφαλης Ορθόδοξης Εκκλησίας. 

## Ιστορία
Ιστορικά το Ζουγκντίντι ήταν πρωτεύουσα του Πριγκιπάτου της Μιγγρελίας (Οντίσι) μέχρι το 1867, όταν το πριγκιπάτο προσαρτήθηκε στην Ρωσική Αυτοκρατορία. Από τότε το Ζουγκντίντι ήταν πρωτεύουσα του Ούγιεζντ του Ζουγκντίντι, διοικητικής μονάδας του Κυβερνείου του Κουτάισι, μέχρι το 1918. Το 1918 η πόλη προσαρτήθηκε στην Λαϊκή Δημοκρατία της Γεωργίας. Από το 1930 το Ζουγκντίντι είναι η πρωτεύουσα της επαρχίας Ζουγκντίντι, διοικητικής μονάδας στην Γεωργιανή Σοβιετική Σοσιαλιστική Δημοκρατία και (από το 1991) της Γεωργίας.
αριστερά|μικρογραφία|Απεικόνιση του πρίγκιπα Λεβάν Β΄ Νταντιάνι από τον Τεράμο Καστέλι.
Από τον 17ο έως τον 19ο αιώνα το Ζουγκντίντι ήταν σημαντικό πολιτικό και πολιτιστικό κέντρο της Μινγκρελίας και της Γεωργίας. Το 1646 ο Μάμουκα Ταβακαλασβίλι αντέγραψε το γνωστό γεωργιανό επικό ποίημα Ο Ιππότης με δέρμα τίγρη στο παλάτι του πρίγκιπα Λεβάν Β΄ Νταντιάνι στο Ζουγκντίντι. 
δεξιά|μικρογραφία|Άποψη τμήματος του Βοτανικού Κήπου του Ζουγκντίντι.
Κατά τη διάρκεια του Κριμαϊκού Πολέμου (1853–1856) οι οθωμανικές δυνάμεις υπό τον Ομάρ Πασά κατέλαβαν το Ζουγκντίντι το 1855. Στα τέλη του 1855 και τις αρχές του 1856 η πόλη απελευθερώθηκε από την Μιγγρελική Πολιτοφυλακή υπό τον Στρατάρχη πρίγκιπα Γκριγκόλ Νταντιάνι. Υπό τις διαταγές του Ισκεντέρ Πασά οι Οθωμανοί λεηλάτησαν, πυρπόλησαν και κατέστρεψαν ολόκληρη τη πόλη, ειδικά τα παλάτια και τον βοτανικό κήπο. Κατά την διάρκεια του Γεωργιανού Εμφυλίου Πολέμου (1992-1993) η πόλη υπέστη ζημιές. Το 2014 η πόλη είχε 42.998 κατοίκους και ήταν η πέμπτη μεγαλύτερη πόλη της Γεωργίας, λόγω της εισροής προσφύγων από την Αμπχαζία μετά τον πόλεμο στην Αμπχαζία το 1992-93. 

Το 1993 η διοίκηση του πρώτου προέδρου της Γεωργίας, Ζβιάντ Γκαμσαχούρντια, και το Ανώτατο Συμβούλιο της Δημοκρατίας της Γεωργίας, έδρευαν στο Ζουγκντίντι. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Γεωργίας
Μπάρμπεκιου

μικρογραφία|Κρέατα ψήνονται στα κάρβουνα σε εστιατόριο, με τη μέθοδο μπάρμπεκιου.

Το **μπάρμπεκιου** (αγγλικά: **barbecue**, ανεπίσημη ονομασία: **BBQ**, αυστραλιανά αγγλικά: **barbie**, νοτιοαφρικάνικα αγγλικά: **braai**) είναι αγγλικός όρος που σχετίζεται με το κρέας. 

Ο όρος μπάρμπεκιου αναφέρεται στην ομώνυμη μαγειρική μέθοδο, στο κρέας που ψήνεται με την μέθοδο του μπάρμπεκιου και στο είδος της κοινωνικής εκδήλωσης στην οποία σερβίρεται κρέας μαγειρεμένο με την μέθοδο του μπάρμπεκιου. Επίσης, ως μπάρμπεκιου είναι γνωστός ένα είδος φαγητού. Επομένως, ως μπάρμπεκιου είναι γνωστές και οι κοινωνικές εκδηλώσεις που σερβίρουν φαγητά του είδους μπάρμπεκιου. Το μπάρμπεκιου συνήθως λαμβάνει χώρα σε εξωτερικό χώρο. Συνήθως, στη μέθοδο μπάρμπεκιου τα κρέατα καπνίζονται πάνω σε ξύλα ή κάρβουνα. Στα εστιατόρια, το μπάρμπεκιου γίνεται συχνά σε μεγάλους, ειδικά σχεδιασμένους τούβλινους ή μεταλλικούς φούρνους. Το μπάρμπεκιου είναι δημοφιλές σε πολλά μέρη του κόσμου και υπάρχουν αρκετές περιφερειακές παραλλαγές του. 

Οι τεχνικές του μπάρμπεκιου είναι αρκετές. Μερικές από αυτές είναι το κάπνισμα, το ψήσιμο και το ψήσιμο στη σχάρα. Στη μέθοδο του καπνίσματος, το κρέας θέλει αρκετές ώρες για να ψηθεί, γιατί ψήνεται σε χαμηλές θερμοκρασίες με τη χρήση καπνού. Το ψήσιμο στη σχάρα γίνεται συνήθως πάνω σε μια ζεστή φωτιά. Το κρέας που ψήνεται στη σχάρα γίνεται σε λίγα λεπτά.  

## Εξωτερικοί σύνδεσμοι

* 
* Barbecue Food Safety (US Dept. of Agriculture)
* The Internet BBQ FAQ 
* Barbecue: A History of the World's Oldest Culinary Art Web cast from the Library of Congress

Κατηγορία:Πολιτισμός του Τέξας
Κατηγορία:Τεχνικές μαγειρέματος
Κατηγορία:Αμερικανική κουζίνα
Κατηγορία:Κουζίνα (χώρος)
Κατηγορία:Εστίες
Κατηγορία:Ορολογία μαγειρικής